Kgabagare maemo a ne a ya meriting, mme lefelo leno le ne le sa ntse le le kafa tlase ga taolo ya sesole. Go sa kgathalesege seo, Adolfo o ne a amogela taletso ya bagolwane ba phuthego ya lefelo la bone ka boitumelo ya gore a ye go bereka le setlhopha se se kwa thoko sa Bakeresete mo lefelong leo. Kwa mafelong a a neng a tshwanetse go feta mo go one ao masole a neng a phuruphutsa batho mo go one, masole ao a ne a mo tlotla fa a a bolelela gore ke mongwe wa Basupi ba ga Jehofa. Moragonyana o ne a kolobediwa mme a itumelela go thusa setlhopha seo se se kwa thoko gore se nne phuthego ya Basupi ba ga Jehofa. Adolfo o ne a bolela jaana: “E re ka jaanong ke kolobeditswe, nka bua ke se na pelaelo gore jaanong ke mongwe wa Basupi ba ga Jehofa!”